Obvestilo staršem otrok vrtca

Spoštovani starši,

Vrtec bomo predvidoma postopno ponovno odprli v ponedeljek, 18. 5. 2020. Čakamo dokončno odločitev vlade o ponovnem odprtju vrtca, ki naj bi bila znana do konca tega tedna.

Ponovna vključitev vrtec bo seveda zaznamovana z izrednimi ukrepi za zajezitev širjenja Covid – 19 in bo vrtec deloval pod posebnimi pogoji, ki nam jih je odredilo Ministrstvo za izobraževanje znanost in šport in NIJZ . V ta namen bodo izdelani protokoli, ki jih bomo morali zaposleni, starši in skrbniki otrok dosledno upoštevati. Protokoli bodo objavljeni na spletni strani vrtca in šole Šmarje pri Kopru.

**V vrtec lahko pripeljete le zdrave otroke, ki niso bili v stiku z osebo, pri kateri je bila potrjena okužba s SARS - CoV – 2 in nimajo kakšnih drugih znakov bolezni.**

Delo bo organizirano v bistveno okrnjeni obliki in sicer:

* V oddelku otrok starih od 1 do 3 leta bo lahko 8 otrok
* V oddelku otrok starih od 3 do 6 leta bo lahko 10 otrok

Za otroke, ki bodo vrtec pričeli obiskovati v ponedeljek, 18. 5. 2020 morate izpolniti pisno **prijavo** in **izjavo**, da je otrok zdrav, ki jo morate oddati **do torka 12. 5. 2020:**

* oddate lahko skenirano in v tem primeru pošljete na elektronski naslov vrtec.smarje@gmail.com
* **ali prinesete osebno v pisarno vodje vrtca v torek, 12. 5. 2020 od 15.00 do 17.00 ure.**

 V kolikor se boste oglasili osebno vas prosimo, da s seboj prinesete pisalo in uporabljate zaščitno masko (pozvonite na vhodu pri kuhinji).